Viborger Samler, 1849-11-03
Om Told- og Consumtions=Kasserer Hansens Entledigelse hedder det i Departements-Tidenden: Da Told- og Consumtionskasserer i Randers, Major J. F. Hansens Entledigelse af Told- og Consumtionsvæsenets Tjeneste med Pension har baade i og udenfor Pressen vakt endeel Omtale paa en Maade, hvorved Sagen i flere Henseender er stillet i et urigtigt Lys, har man troet at burde til fornøden Berigtigelse meddele følgende Oplysninger. J Anledning af en fra Major Hansen indkommen Ansøgning, hvori han, paa Grund af at han ønskede at trække sig tilbage fra sit større og ansvarsfuldere Embede i Randers, anholdt i Forening med daværende Told- og Consumtionskasserer i Grenaa, Ritmester, Gether, om at de paa Betingelser, hvorom de selv vare blevne enige, maatte bytte Embeder, blev det, da Finantsministeriet, i Betragtning af Ritmester Gethers Stilling og Forhold i Told faaet, ikke troede at burde modsætte sig det saaledes ansøgte Embedsbytte, under 15de Juli dette Aar allern, tilladt, at et saadant Bytte maatte, fra 1ste Octbr. af at regne, finde Sted, imod at Ritmester Gether, med Hensyn til en mulig forestaaende Omordning af de større Toldkassererposters Jndkomster, forpligtedes til uden Vederlag af det Offentlige at underkaste sig den Omregulering, og navnligen Nedsættelse af Jndtægterne for Told- og Consumtionskasserer-Embedet i Randers, som maatte blive anseet hensigtsmæssig. Forinden imidlertid dette Embedsbytte blev fuldbyrdet ved allerhøieste Bestallinger, vaktes ved et Brev fra Major Hansen til Hertugen, af Augustenborg, som findes optaget i Statsraad Wegeners Skrift om Hertugens Forhold til det holstenske Oprør, almindeligt en høi Grad af Jndignation imod ham, og Finantsministeriet maatte efter de Vidnesbyrd, der fra forskjellige Sider forelaae om Stemningen, med Grund antage, at han ikke længere var i Besiddelse af den Tillid hos Publicum, som er nødvendig for en Embedmand, naar hans Virksomhed skal være til Gavn for Staten. Vel indeholdt nu samtlige imod ham forhaanden værende Data – og yderligere havde ikke været at tilveiebringe enten iblandt Hertugens paa Als forefundne Papirer eller paa anden Maade - ikke noget Beviis for, at han egentlig skulde have bidraget til Forberedelsen af det i Hertugdømmerne udbrudte Oprør, og vel maatte det saaledes (hvad ogsaa Generalprocureuren, hvis Betænkning blev indhentet, udtalte) ansees utvivlsomt, at han ikke vilde kunne ved Dom blive frakjendt sit Embede; men paa den anden Side fandtes det ikke mindre klart, at Regjeringen i et Tilfælde som dette havde Grund til at gjøre Brug af den Ret, der efter Grundlovens 22de §s 2den Passus, jvfr. de midlertidige Bestemmelsers 2den Artikel, tilkommer den til at afskedige Embedsmænd. At imidlertid Major Hansen ikke kunde entlediges uden at der tillagdes ham Pension, var en ligefrem Følge af at Entledigelsen skeete under saadanne Omstændigheder, at han ikke ved Dom kunde frakjendes sit Embede, og Spørgsmaalet var saaledes kun om, til hvilket Beløb hans Pension maatte være at bestemme. Skulde den beregnes efter de almindelige Regler, der komme til Anvendelse naar Embedsmænd afskediges paa Grund af Svagelighed, hvormed, forsaavidt Pension angaaer, synes at maatte sættes i Klasse andre Omstændigheder, som gjøre en Embedsmand uskikket til at bestyre det ham betroede Embede, uden at hans Fjernelse hidrører fra en Forandring, eller Jnddragelse af dette, da vilde den, beregnet til Minimum, Halvdelen af den faste Gage, blive, hvis Jndtægten for Kassererembedet i Randers lagdes til Grund, 1450 Rbd. Efter det imellem Major Hansen og Ritmester Gether, som ovenfor anført, Passerede fandtes der imidlertid ved denne Leilighed Føie til ved Pensionens Beregning kun at tage Hensyn til Gagen for Kasserer-Embedet i Grenaae; men i Betragnting af deels at den faste Gage for dette Embede kun udgjorde 725 Rbd., medens de uvisse Jndtægter kunde anslaaes til et Beløb af c. 265 Rbd., deels at Major Hansen endnu ikke var fratraadt det større Embede i Randers, antoges det derhos, at Regjeringen, med Hensyn til hans lange Tjenestetid i Toldfaget og da der dog ikke forelaae Data til at fradømme ham Embedet, ikke kunde undslaae sig for at bestemme hans aarlige Pension til det nysnævnte Beløb, afrundet til 700 Rbd. – Efterat Sagen, i Overeensstemmelse med det Foranførte, var af Finantsministeren bleven forelagt Statsraadet, erklærede dette sig enigt i, at Major Hansen indstilledes til Entledigelse med en aarlig Pension af 700 Rbd., og denne Jndstilling blev derefter allernaadigst bifaldet af Hs. Majestæt.